Ատիրայի աստերոիդներ

Ատիրայի աստերոիդներ, կամ Ապոհելե աստերոիդներ, կամ Երկրաներքո մարմիններ, Ատենի աստերոիդների ենթադաս է։ Այս աստերոիդների և պերիհելին, և ապոիհելին ընկնում են Երկրի ուղեծրի ներսում, այսինքն նրանց ամբողջ ուղեծիրը գտնվում է Երկրի ուղեծրի ներսում (որի պերիհելին կազմում է 0,983 ա. մ.)։

Առաջին կասկածված Ատիրայի աստերոիդն էր 1998 DK36, սակայն այս խմբի առաջին հաստատված մարմինն է (163693) Ատիրան, որը հայտնաբերվեց 2003 թվականին։ 2010 մարտի դրությամբ կային 10 կասկածված Ատիրայի աստերոիդներ, որոնցից յոթը դիտարկվել էին բազմաթիվ դիրքերում, և նրանցից միայն երկուսի ուղեծրերը հնարավոր է եղել հաշվարկել բավարար ճշտությամբ, որպեսզի շնորհվի հերթական համար (տես ստորև բերված ցանկը); ևս 28 մարմիններ ունեն ավելի փոքր ապոհելի քան Երկրի ապոհելին (1,017 ա.մ.)։

Մեծ մասամբ օգտագործվող աստերոիդների որոնման մեթոդների պատճառով այժմ հայտնի չեն այնպիսի աստերոիդներ, որոնք շարժվում են Վեներաի կամ Մերկուրիի ուղեծրերի ներսում (Վուլկանոիդներ)։

Այս խումբը դեռևս չունի ընդունված անվանում։ Ապոհելե անունը առաջարկվել է 1998 DK36-ի հայտնաբերողների կողմից, որը Հավայիերեն նշանակում է ուղեծիր; այն ընտրվել է ապոհելի (ապոկենտրոն) և հելիոս բառերի հետ նմանության պատճառով։ Այլ հեղինակներ ընդունում են Երկրաներքո մարմիններ եզրութը։ Սակայն մյուսները, հետևելով ընդունված սովորույթին, անվանել նոր աստերոիդների խմբերը այդ խմբի առաջին հաստատված մարմնի անունով, օգտագործում են Ատիրայի աստերոիդներ անվանումը։

Ցանկ 
2010 թվականի փետրվարի 12-ի դրությամբ հաստատված և կասկածյալ Ատիրայի աստերոիդների ցանկ։

Տես նաև 
 Աստերոիդ
 Աստերոիդների խմբեր

Ծանոթագրություններ 

Աստերոիդներ
Աստերոիդների դասակարգում
Երկրին մոտեցող աստերոիդներ